கேள்வி: இராவுத்தர் - வரலாறு பற்றி நீங்கள் என்ன அறிந்துள்ளீர்கள்?
பதில்: கி.பி 10-ஆம் நூற்றாண்டு சோழ மன்னர்களின் உதவியுடன் செல்யூக் பேரரசு சேர்ந்த துருக்கிய மக்கள் அரேபியக் குதிரை வியாபாரிகள் கூட்டம் ஒன்று தமிழ்நாடு வந்து சேர்ந்தது. அவர்களுடன் வந்த இஸ்லாமிய போதனை குழுக்கள் தமிழ்நாட்டின் தரங்கம்பாடி, நாகப்பட்டினம், காரைக்கால், தோப்புத்துறை, முத்துப்பேட்டை (திருவாரூர் மாவட்டம்), அதிராம்பட்டினம், காயல்பட்டினம், கீழக்கரை, கூத்தாநல்லூர் மற்றும் பொதக்குடி ஆகிய ஊர்களில் தங்கி இஸ்லாம் மதத்தை பரப்பினர். பின்னர் தஞ்சாவூர் வந்த இவர்கள், இஸ்லாமிய பிரச்சாரம் செய்யும் பொருட்டு அங்கேயே தங்கிவிட்டனர். இவர்களின் வம்சாவளிகளின் வழித்தோன்றல்களே இராவுத்தர்கள் என்று அழைக்கப்படுகின்றனர்.